ང་རང་དྷ་སར་ཡོད་དུས་ཕྱི་དྲོ་ཇ་མངར་མོ་འཐུང་ཞོར་མེ་ཏོག་དེ་ལ་ལྟ་རྒྱུར་དགའ་པོ་ཡོད།མེ་ཏོག་དེ་ལ་ལྟ་བཞིན་ངའི་སེམས་ནང་རྟག་པར།ཕ་མའི་དགའ་མོས་ཀྱིས་ཕྲུ་གུར་ཤུགས་རྐྱེན་ཧ་ཅང་ཆེན་པོ་ཐེབས་ཀྱི་འདུག་སྙམ།ངའི་ནང་ལ་ཆ་བཞག་ན།ཨ་མ་རྩི་ཤིང་ལ་དགའ་བ་དང་།རྩི་ཤིང་སྐོར་གྱི་ཤེས་བྱ་ཕུན་སུམ་ཚོགས་པོ་ཡོད་པ་དེས།ངེད་གཉིས་ཀྱི་ཕྲུ་གུ་གཉིས་པོར་ཡང་ཤུགས་རྐྱེན་ཐེབས་ཏེ།དེང་སང་ཕྲུ་གུ་གཉིས་རྩི་ཤིང་དང་མེ་ཏོག་ལ་ཧ་ཅང་དགའ་བ་མ་ཟད།བུ་མོ་ནོར་འཛིན་གྱིས་གཞི་རིམ་གོང་མའི་སློབ་ཚན་གཙོ་བོར་སྐྱེ་དངོས་ཚན་རིག་བདམས་པ་དང་།འབྱུང་འགྱུར་སྐྱེ་དངོས་རིག་པའི་ཐད།རིགས་གཅིག་རྐང་འཛིན་བྱེད་འདོད་བྱེད་བཞིན་འདུག